Ayios Nikolaos Station

Ayios Nikolaos Station (også Agios Nikolaos Station) er en militærleir som er en del av de britiske baseområdene Akrotiri og Dekelia på Kypros. Leiren ligger inne i landet på grensen mellom Republikken Kypros og Nord-Kypros, ikke langt fra Famagusta. Den er forbundet med landeveg til garnisonen i Dekelia. 

Ayios Nikolaos Station er en viktig stasjon for britisk signaletterretning. Betydningen tiltok etter hvert som britene etter andre verdenskrig måtte oppgi kontrollen over land i Midtøsten.Richard J. Aldrich: «GCHQ and Siginit in the Early Cold War 1945–70», Intelligence and National Security, årg. 16, nr. 1, 2010, s. 67–96, særlig s. 74. På 1960-tallet var den blant de største basene for slik britisk etterretningsvirksomhet i utlandet.David Easter: «GCHQ and British External Policy in the 1960s», Intelligence and National Security, årg. 23, nr.5, 2008, s. 681–706, særlig s. 683–684. Siden 2003 holder Joint Service Signal Unit Cyprus (JSSU(Cyp) til i Ayios Nikolaos Station.«Ayios Nikolaos Station», Ministry of Defence. Signaler fra radar- og lytteutstyr på Troodos sendes til Ayios Nikolaos Station og videre derfra til Government Communications Headquarters i Storbritannia.Tabitha Morgan: Sweet and Bitter Island. A History of the British in Cyprus, London: I. B.Tauris, London, s. 87.

Referanser

Kategori:Akrotiri og Dekelia
Kategori:Britisk etterretning
Kategori:Signaletterretning
Kategori:Bakkestasjoner